PRITARTA

Prienų rajono savivaldybės tarybos

2023 m. lapkričio d. sprendimu Nr.

ELEKTROS ORO LINIJŲ PIRKIMO – PARDAVIMO SUTARTIS

20__ m. ________ mėn. __ d. Nr. ________

AB „Energijos skirstymo operatorius“ (toliau – Pardavėjas), juridinio asmens kodas 304151376, registruotos buveinės adresas Laisvės pr. 10, LT-04215 Vilnius, atstovaujama Kauno regiono elektros tinklo eksploatavimo skyriaus vadovo Ryčio Borkio, veikiančio pagal Pardavėjo 2022-12-27 įgaliojimą Nr. 22_ESO_IG_0116, ir

Prienų rajono savivaldybės administracija (toliau – Pirkėjas), juridinio asmens kodas 288742590, registruotos buveinės adresas Laisvės aikštė 12, LT-59126 Prienai, atstovaujama Administracijos direktorės Jūratės Mickevičienės, veikiančios pagal Prienų rajono savivaldybės mero 2023-05-23 potvarkį Nr. MP-62, toliau kartu vadinami Šalimis, o kiekviena atskirai – Šalimi, susitarė ir sudarė šią sutartį (toliau – Sutartis):

Sutarties dalykas

Pardavėjas Sutartyje numatytomis sąlygomis ir tvarka parduoda (perduoda nuosavybės teise) Pirkėjui, o Pirkėjas perka (priima nuosavybės teise) 28 vnt. atramų Nr. 100/1-12, 101/1, 102/1, 103/2-14, 107/1 iš transformatorinės P-935 (inventorinis Nr. 166369), esančių šalia Obelų g., Prienai, Prienų r. sav. (toliau – Oro linija).

Pirkėjas priima Oro liniją ir įsipareigoja sumokėti už ją Sutartyje nustatyta tvarka.

Elektros tinklų Oro linijos schema (priedas) pridedama prie šios sutarties ir yra neatskiriama šios sutarties dalis.

Sutarties kaina ir atsiskaitymo tvarka

Šalių susitarimu Pardavėjas Oro liniją Pirkėjui parduoda už 1,21 Eur (vieną eurą ir dvidešimt vieną ct) su PVM kainą (toliau – Kaina). Kaina be PVM – 1 Eur (vienas euras).

Pirkėjas Kainą privalo sumokėti į Sutartyje nurodytą Pardavėjo sąskaitą per 30 (trisdešimt) kalendorinių dienų po to, kai Pardavėjas pateiks PVM sąskaitą faktūrą.

Pirkėjui vėluojant sumokėti už Oro liniją šioje Sutartyje 2.2 punkte nustatyta tvarka, Pardavėjui raštu pareikalavus, Pirkėjas moka 0,05 proc. dydžio delspinigius nuo nesumokėtos sumos už kiekvieną uždelstą dieną. Delspinigiai pradedami skaičiuoti kitą dieną, pasibaigus Sutarties 2.2 punkte nustatytam mokėjimo terminui, ir baigiami skaičiuoti įvykdytų mokėjimo įsipareigojimų dieną.

Sutarties Šalys sutarė, kad visi mokėjimai pagal šią Sutartį įskaitomi tokia tvarka:

1) delspinigiai; 2) mokėjimai už Oro liniją;

Delspinigių sumokėjimas neatleidžia Šalių nuo Sutarties įsipareigojimų vykdymo arba Sutarties pažeidimų pašalinimo.

Oro linijų perdavimas ir nuosavybės teisės perėjimas

Šalys susitaria, kad nuosavybės teisė į Oro liniją Pirkėjui pereina nuo Sutarties pasirašymo momento. Sutartis kartu yra laikoma Oro linijos perdavimo – priėmimo aktu.

Nuo Sutarties pasirašymo momento Oro linijos atsitiktinio žuvimo ar sugedimo rizika ir atsakomybė pereina Pirkėjui.

Pardavėjo pareiškimai, garantijos, teisės ir pareigos

Pardavėjas pareiškia, kad parduodama Oro linija priklauso Pardavėjui nuosavybės teise, ji neįkeista, neareštuota, teisme ginčo dėl jos nėra, Pardavėjo teisė disponuoti Oro linija nėra apribota, Oro linija yra Pardavėjo valdoma.

Pardavėjo atstovas patvirtina, kad tretieji asmenys neturi jokių teisių ir pretenzijų į Oro liniją, taip pat kad Oro linija neareštuota, neįkeista, ji nėra teisminio ginčo objektas, kad Pardavėjo teisė disponuoti Oro linija neatimta, nesuvaržyta ar kitaip neapribota, nėra jokių viešosios teisės pažeidimų ar apribojimų, kurie galėtų turėti įtakos Pirkėjo nuosavybės teisei į Oro liniją.

Pardavėjas, sudarydamas Sutartį, įsipareigoja nutraukti valdymą ir naudojimąsi Oro linija.

Pardavėjo atstovas patvirtina, kad Oro linija nėra įregistruota Nekilnojamojo turto registre.

Pirkėjo pareiškimai, garantijos, teisės ir pareigos

Pirkėjas Sutartyje nustatytomis sąlygomis ir tvarka įgyja nuosavybės teisę į Oro liniją.

Pirkėjas besąlygiškai ir neatšaukiamai pareiškia, kad prieš pasirašant Sutartį turėjo galimybę apžiūrėti ir apžiūrėjo Oro liniją, nereikalauja kokių nors papildomų ir Sutartyje nenustatytų garantijų ir neturi bei ateityje neturės jokių pretenzijų dėl jos būklės. Pirkėjas patvirtina, jog jam yra žinomas Oro linijos susidėvėjimas ir tai, kad ji yra nebetinkama naudoti Pardavėjo ūkinėje veikloje (elektros energijos tiekimui), ir jog Pardavėjas nėra atsakingas už bet kokias neigiamas pasekmes, galinčias kilti dėl Oro linijos naudojimo, jos susidėvėjimo. Pirkėjui yra žinoma, jog Oro linija yra pastatyta Pardavėjui nepriklausančioje žemėje (Pardavėjas Oro linijomis naudojasi vadovaudamasis Lietuvos Respublikos elektros energetikos įstatymo 75 str.).

5.3.	Pirkėjas pareiškia, kad jam yra žinoma, jog nuo Sutarties pasirašymo jam pereina atsakomybė, susijusi su parduodamos Oro linijos valdymu, naudojimu ir disponavimu, įskaitant, bet neapsiribojant, teisės aktų nustatomų privalomų Oro linijos eksploatavimo reikalavimų vykdymą ir laikymąsi. Pirkėjas įsipareigoja, esant reikalui, Oro liniją demontuoti savo sąskaita.

5.4.	Pirkėjas įsipareigoja sumokėti Kainą Sutartyje nustatytomis sąlygomis ir tvarka.

Bendri Šalių pareiškimai ir garantijos

Šalys užtikrina, kad turi teisę sudaryti Sutartį ir jos sudarymas neprieštarauja teisės aktams, Šalių įstatams, kitiems steigimo dokumentams, pagal su trečiaisiais asmenimis sudarytas sutartis prisiimtiems įsipareigojimams, taip pat yra gauti visi reikalingi valdymo organų, valstybės institucijų ar kitų asmenų leidimai ir sprendimai Sutarčiai sudaryti.

Šalių atstovai, pasirašę Sutartį, pareiškia, kad veikia pagal jiems suteiktus įgaliojimus, kurie suteikti nepažeidžiant Lietuvos Respublikos teisės aktų, įstatų, kitų steigimo dokumentų, valdymo organų reglamentų ir kitų norminių aktų reikalavimų, ir atstovas įsipareigoja atsakyti tuo atveju, jei Sutartis bus nuginčyta dėl to, kad ji buvo sudaryta pažeidžiant valdymo organų kompetenciją, viršijus suteiktus įgaliojimus arba prieštarauja steigimo dokumentuose nurodytiems tikslams.

Konfidencialumas

Sutarties sąlygos bei informacija, gauta Šalims vykdant Sutartį, yra konfidenciali ir viešai neskelbiama be kitos Šalies sutikimo, išskyrus atvejus, numatytus Sutartyje, arba Lietuvos Respublikos teisės aktuose įsakmiai nurodytus atvejus.

7.2. Nepaisant konfidencialumo įsipareigojimo, numatyto 7.1 punkte, bet kuri Šalis turi teisę atskleisti konfidencialią informaciją savo darbuotojams, dalyviams (jei tokių yra), akcininkams, advokatams, kredito valdymo bendrovėms, auditoriams, antstoliams, Šalies pasirinktiems patarėjams ir/ar konsultantams su sąlyga, jei jie prisiima konfidencialumo įsipareigojimus, numatytus šioje Sutartyje. Šalys yra atsakingos viena kitai, jei jų darbuotojai, dalyviai, kredito valdymo bendrovių darbuotojai/atstovai, advokatai, antstoliai, auditoriai, patarėjai, konsultantai pažeidžia anksčiau šiame punkte numatytą konfidencialumo įsipareigojimą.

Konfidencialumo pažeidimu nebus laikomas informacijos pateikimas UAB „Ignitis grupė“ ir UAB „Ignitis grupė“ grupės įmonėms.

Baigiamosios nuostatos

Sutartis įsigalioja nuo pasirašymo momento ir galioja iki visiško ir tinkamo įsipareigojimų pagal Sutartį įvykdymo.

Šalys pareiškia, kad Sutartyje nustatytos netesybos yra laikomos teisingomis bei protingo dydžio, ir sutinka, kad jos nebūtų mažinamos, nepriklausomai nuo to, ar dalis prievolės yra įvykdyta. Šalys taip pat pripažįsta, kad minėtų netesybų dydis yra laikomas minimalia neginčijama nukentėjusiosios Šalies patirtų nuostolių suma, kurią kita Šalis turi kompensuoti nukentėjusiajai Šaliai dėl Sutarties pažeidimo (nesilaikymo), nereikalaujant nuostolių dydį patvirtinančių įrodymų.

Nuostolių atlyginimas ir netesybų sumokėjimas neatleidžia Šalies nuo Sutarties nuostatų tinkamo vykdymo.

Sutarties sąlygos gali būti keičiamos ar papildomos Šalių raštišku susitarimu. Pasirašyti Sutarties pakeitimai ir papildymai tampa neatskiriama Sutarties dalimi.

Sutartis gali būti nutraukta Lietuvos Respublikos teisės aktų numatytais atvejais ir tvarka.

Pirkėjas neįgyja teisės perduoti savo įsipareigojimų pagal Sutartį trečiajam asmeniui be raštiško Pardavėjo sutikimo.

Kiekviena Šalis, pažeidusi Sutartį, privalo atlyginti kitai Šaliai visus pastarosios dėl Sutarties pažeidimo patirtus nuostolius.

Visi ginčai, kylantys dėl Sutarties, sprendžiami Šalių tarpusavio derybų keliu, o nepasiekus susitarimo – Lietuvos Respublikos teisės aktų nustatyta tvarka.

Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.

Sutarties priedai yra neatskiriama Sutarties dalis ir turi tokią pačią juridinę galią.

Sutarties priedai:

1.	Oro linijos L-100 iš P-935 parduodamų atramų schema, 2 lapai.

10.	Šalių atstovų parašai ir Šalių antspaudai:

PARDAVĖJAS AB „Energijos skirstymo operatorius“ Laisvės pr. 10, LT-04215 Vilnius Tel. +370 697 61 852 Įmonės kodas 304151376 PVM kodas LT100009860612 A. s. LT82 7044 0600 0298 2730 AB SEB bankas Banko kodas 70440	PIRKĖJAS Prienų rajono savivaldybė Laisvės a.12, LT-59126 Prienai Juridinio asmens kodas 111107225 Tel. (8 319) 61103 A. s. LT08 7300 0100 7693 5559 AB „Swedbank“ Banko kodas 73000
Kauno regiono elektros tinklo eksploatavimo skyriaus vadovas Rytis Borkys	Prienų rajono savivaldybės administracijos direktorė Jūratė Mickevičienė
A.V.	A.V.